Igen, amire oly rég várt: van már diplomáciai kapcsolat Magyarország és Palau között. Bizony! Történelmi pillanat - ahogy egy jól képzett magyar diplomata a Twitteren írta.

A hírt Mike Gyula, a magyar ENSZ-képviselet diplomatája osztotta meg várossal és világgal, amikor Twitter-oldalán ezt a csodálatos képgyűjteményt megosztotta. És még azt is odaírta ez a csodálatos ember, hogy ez bizony "Történelmi pillanat".

Hát az! - mondjuk mi is.

Igaz, hogy például Hollandiával mostanság nem vagyunk túl jóban; az is tény, hogy egyre kevesebb szomszédunk áll velünk szóba; nem titok, hogy a Brüsszelben is szűkül a tekintet, ha Magyarország szóba került. De mindez nem igaz Palaura.

Aminek persze fölöttébb örülünk, a mintegy 450 négyzetkilométernyi Palau nyilván sosem okoz majd nekünk gondot, onnan nem jönnek menekültek, ott nem mondják majd azt, hogy Magyarország nem szolidáris a partnereivel, de a pénzük az kellene, ott nem fogják kinevetni Szijjártó Pétert. Ellenben szép, oda el lehet menni látogatóba, ráadásul mintegy 21 ezren lakják, alig negyedannyian mint Andorrát, őket talán még fociban is legyőzzük.

Ide kattintva eléri a Nyüzsi további cikkeit, azonnali véleményeket, érdekességeket, szórakoztató mémeket, gif-eket, videókat.